CELEX: 62013FN0072
Language: hr
Date: 2013-07-15 00:00:00
Title: Predmet F-72/13: Tužba podnesena 15. srpnja 2013. — ZZ i dr. protiv EIF-a

21.9.2013   
            
            
               HR
            
            
               Službeni list Europske unije
            
            
               C 274/24
            
         Tužba podnesena 15. srpnja 2013. — ZZ i dr. protiv EIF-a
   (Predmet F-72/13)
   2013/C 274/54
   Jezik postupka: francuski
   
      Stranke
   
   
      Tužitelj: ZZ i dr. (zastupnik: L. Levi, odvjetnik)
   
      Tuženik: Europski investicijski fond (EIF)
   
      Predmet i opis spora
   
   Poništenje odluke kojom se odbija zahtjev tužiteljâ za pokretanjem postupka unutarnjeg nadzora radi utvrđivanja ili razjašnjavanja postoji li uznemiravanje na radnom mjestu.
   
      Tužbeni zahtjevi tužiteljâ
   
   
               —
            
            
               Poništiti odluke da se na tužitelje primijeni odluka upravnog vijeća EIF-a od 4. veljače 2013. kojom je rast plaća ograničen na 2,3 %, odluka generalnog direktora EIF-a o određivanju nove platne tablice koja je donijela gubitke od 1 do 2 % plaće, kako tvrde tužitelji, a koje proistječu iz odluke upravnog vijeća EIB-a od 18. prosinca 2012. kojom je ograničen rast plaća na 2,3 % i odluke upravljačkog odbora EIB-a od 29. siječnja 2013. o određivanju nove tablice plaća koja je donijela gubitke od 1 do 2 % plaće, prema tvrdnjama tužitelja (gore spomenute odluke EIF-a navedene su u platnim listama za travanj 2013.), jednako kao i poništenje odlukâ EIF-a sadržanih u kasnijim platnim listama;
            
         
               —
            
            
               naložiti tuženiku isplatu razlike u dohotku koja je nastala zbog spomenutih odluka upravnog vijeća EIF-a i generalnog direktora EIF-a od 4. veljače 2013., upravnog vijeća EIB-a od 18. prosinca 2012. i upravljačkog odbora EIB-a od 29. siječnja 2013. glede primjene tablice „4-3-2-1-0” i tablice za nove zaposlenike „5-4-3-1-0”, ili, podredno, za tužitelje koji su imali ocjenu A, glede primjene tablice „3-2-1-0-0” i za tužitelje na koje se primjenjuje tablica za nove zaposlenike, glede tablice za nove zaposlenike „4-3-2-0-0”; navedenu razliku u plaći treba uvećati za zatezne kamate koje teku od 15. travnja 2013., potom od svakog petnaestog dana u mjesecu do isplate u cijelosti u iznosu stope ESB-a uvećane za 3 postotna boda;
            
         
               —
            
            
               naložiti tuženiku da nadoknadi štetu i kamate za štetu pretrpljenu zbog gubitka kupovne moći, a koja će se odrediti ex aequo et bono, a unaprijed u iznosu od 1,5 % mjesečne plaće svakog tužitelja;
            
         
               —
            
            
               pozvati tuženika da, ukoliko to ne učini dobrovoljno, na osnovi mjere upravljanja postupkom predoči sljedeće isprave:
               
                           —
                        
                        
                           odluku upravnog vijeća EIF-a od 24. rujna 2001. o usklađivanju radnog položaja djelatnika EIF-a,
                        
                     
                           —
                        
                        
                           odluku EIF-a o organiziranju „odgovarajućeg postupka” na koji se poziva odluka upravnog vijeća EIF-a od 24. rujna 2001. o usklađivanju radnog položaja djelatnika EIF-a,
                        
                     
                           —
                        
                        
                           odluku upravnog vijeća EIF-a, u osnovi od 4. veljače 2013., o određivanju proračuna za zaposlenike za 2013.,
                        
                     
                           —
                        
                        
                           odluku generalnog direktora EIF-a o određivanju nove platne tablice za 2013.,
                        
                     
                           —
                        
                        
                           zapisnik sa sastanka upravnog vijeća EIB-a od 18. prosinca 2012.,
                        
                     
                           —
                        
                        
                           zapisnik sa sastanka upravljačkog odbora EIB-a od 29. siječnja 2013.,
                        
                     
                           —
                        
                        
                           bilješku uprave za zaposlenike EIB-a „zaposlenici/ASP/2013-5” od 29. siječnja 2013.,
                        
                     
                           —
                        
                        
                           korporativne operativne planove 2013.-2015. EIB-a i EIF-a.
                        
                     
         
               —
            
            
               naložiti EIF-u snošenje troškova postupka.